As jy glo dat die Bybel is die Woord van God om ons te rig in ons lewe hier op aarde, luister en sien hier die mandaat aan ons gegee :
Prov 22:6 Gee leiding aan 'n jongmens hoe hy moet leef en hy sal as hy oud is nie daarvan afwyk nie…
2Tim 1:6 Om hierdie rede herinner ek jou dat jy die genadegawe wat God jou gegee het, soos 'n vuur weer moet aanblaas ….
2Tim 3:14-15 Bly by wat jy geleer het en wat jy vas glo. Jy weet tog wie jou leermeesters was en jy ken die Heilige Skrif van kleins af. Dit kan jou die kennis bybring wat tot verlossing lei deur geloof in Jesus Christus.
Deut 6:6-7 Hierdie gebooie wat ek jou vandag gegee het moet in jou gedagtes bly. Jy moet dit inskerp by jou kinders en met hulle daaroor praat as jy in jou huis is en as jy oppad is, as jy gaan slaap en as jy opstaan.
Of jy jouself 'n gelowige noem of nie - die mandaat staan steeds en ek glo dat ons rekenskap sal moet gee wat ons daarmee gedoen het. As jy 'n gelowige is, kan die besluit om jou kinders in 'n publieke skool te plaas as 'n RISIKO gesien word wat jy neem. Die risiko is groot en die effekte langtermyn.
WAT laat jy toe wat jou kinders deur ander geleer word ? Is dit gesond? Is die waardevol? Is dit waar? Help dit hulle om hulle skeppingsdoel te ontdek en hulle potensiaal te ontwikkel ?
Wat leer ons ons kinders regtig? Is dit deel van die uitvoering van die mandaat ? Help dit hulle regtig om te leer oor God, en Sy liefde vir hulle en om die gawe wat in hulle is aan te moedig ?
Jou kinders is net by jou vir 'n SEISOEN, so elke jaar wat jy nie hulle 'bedien' nie is 'n verlore jaar.
Vir meeste kinders word LIEFDE gespel as TYD. Is dit moontlik om kinders groot te maak met 'n gevoel van waarde deur nie tyd saam met hulle te spandeer nie?
Sal ander mense dit vir jou kan doen ? Wil jy hê ander mense moet dit doen ? Hoeveel gee ander regtig om vir jou kinders se lewensdoel en missie ? As jy 'n ma is en jy spandeer nie tyd aan jou kinders nie - wat is jy regtig mee besig ?
Die goeie nuus is - jy het 'n keuse. As gelowige, is enigeiets moontlik. Dit mag soms oorweldigend voel en 'n onmoontlike taak, maar jy doen dit nie alleen nie. As jy glo in God, dan sal Sy wysheid jou aanmoedig, ondersteun en bemagtig soos jy Hom soek, en jy in verhouding met Hom groei in hierdie proses.
Die wonderlike (en ook angstige) gedagte as jy weet tuisonderrig is jou bediening is as jy begin verstaan dat elke familie is uniek. Daarom sal jou pad nie soos jou vriendin of enige iemand anders s'n lyk nie...jy het nodig om dit self uit te sorteer. Dit is 'n geloofspad.
Ons kan leer van mekaar en selfs gedagtes deel, maar op die einde is dit 'n individuele ding wat jy self uitvind.
Vind uit wat God beplan vir jou familie as 'n unieke gesin. Wat is die dinge waarvan julle hou om te doen en nie te doen nie ?
Wanneer voel jy gemotiveer en bemoedig ? Wanneer voel jy ontmoedig en skuldig en vol twyfel ? Kyk uit vir die tekens van dinge wat jy geniet teenoor die dinge wat jou dreineer....en leer konsentreer wat vir julle as gesin sin maak in die lewe.